### Beslutninger

Fremsendes til Børn og Unge-udvalget til behandling i henhold til beslutning i byrådets møde den 12. marts 2025.

###

.

### Resume

Oplægget til politisk drøftelse af kvaliteten på 0-6 årsområdet skal give Byrådet grundlag for at vurdere, om der skal iværksættes tiltag, så dagtilbuddene kan opfylde lovens krav til kvaliteten.

Oplægget peger på at;

• Der findes god kvalitet i hovedparten af dagtilbuddenes pædagogiske praksis, og der er behov for justeringer for, at praksis kan gøre en positiv forskel for alle børns deltagelsesmuligheder.

• Flere børn bliver sprogvurderet rettidigt.

• Færre børn med dansk som andetsprog har ved 3 års sprogvurderingen brug for særlig eller fokuseret sprogstimulering.

• Antallet af henvendelser til PPR og henvisninger til specialpædagogiske tilbud er stigende.

• Andelen af børn, som starter i specialklasse ved skolestart, er faldet fra 2,2% i 2023 til 1,7% i 2024.

• Aarhus Kommune overholder minimumsnormeringer i 2023.

• Andelen af uddannede medarbejdere er faldende.

Indsatser bl.a. i Bredere Børnefællesskaber viser positive tegn for udviklingen af kvaliteten. Det indstilles derfor ikke, at Byrådet iværksætter nye tiltag.

### Beslutningspunkter

Det indstilles, at byrådet:

At 1) Drøfter kvaliteten på dagtilbudsområdet med afsæt i oplægget.

At 2) Drøfter, hvordan Byrådet kan sikre, at [adresse] også fremover overholder de lovpligtige mini-mumsnormeringer med betydning for kvaliteten i dagtilbuddene.

At 3) Tager evalueringen af det uvildige tilsyn til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-03-2025

Steve Jeppesen: 8

Fremsendes til [adresse] med bemærkning, at Magistraten i mødet den 4. marts 2025 anbefaler, at byrådet tiltræder Magistratsafdelingen for Børn og Unges indstilling af 4. februar 2025.

Frederik Lauridsen, Andreas Christensen og Stefan Johansen var forhindret i at deltage i sagens behandling.

Udvalg: Børn- og Unge-udvalget

Dato: 19-03-2025

Steve Jeppesen: 3

Konklusionen blev udsat til næstkommende udvalgsmøde.